La Regidoria de Sanitat intensifica els tractaments per al control de plagues de panderoles i mosquits
02 de juliol 2025

![](/media/qjfm5mdw/img_0546_c.jpg?width=850&height=566.6666666666666)

El departament de Sanitat de l'Ajuntament de Sagunt ha intensificat les tasques de control de plagues en les últimes setmanes per a frenar la proliferació de panderoles, mosquits de marjal i mosquits tigre. Ho ha fet de la mà de l'empresa Lokímica, encarregada d'este servici en el municipi, que als treballs programats ha sumat l'atenció d'avisos de la ciutadania.

Segons dades que facilita la pròpia empresa, durant els primers 11 dies de juny es van atendre 92 avisos, dels quals 64 es referien a albiraments de paneroles, nou a mosquits, huit de rosegadors, tres d'avifauna i les huit trucades restants es van deure a altres tipus d'insectes. Així, la mitjana d'avisos diaris que va haver d'atendre va ser de huit, la qual cosa es va sumar al seu treball diari.

D'altra banda, les tasques programades s'han centrat en la desinsectació i desratització en 86 carrers de tot el municipi amb nivells significatius de panderoles, aquelles que s'han categoritzat amb els nivells 1 (76) i 2 (10), mitjançant l'aplicació de biocides en la xarxa de clavegueram i en els registres. A més, s'estan duent a terme tractaments larvicides contra el mosquit de marjal en la zona de la desembocadura del riu Palància i contra el mosquit tigre en embornals de les zones urbanes.

![](/media/zj5hgrae/img_4161_c.jpg?width=850&height=566.6666666666666)

També en els nuclis poblacionals i contra esta mateixa espècie s'estan tractant els parcs i jardins amb productes adulticides. Es recorda que la ciutadania pot notificar l'existència de focus d'este tipus de plagues a través de l'[**aplicació de l'Ajuntament de Sagunt**](https://aytosagunto.es/es/el-municipio/servicios-de-interes/apps-del-ayuntamiento-de-sagunto/).

Operaris de l'empresa Lokímica han estat este dimecres treballant en el control de plagues de mosquit de marjal en la zona d'Almardà, on s'ha acostat el regidor de Sanitat, Javier Timón, per a comprovar com avancen els treballs. “Tal com venim realitzant en els últims anys, des del mes de març hem intensificat totes les tasques de control i tractament de les plagues. En estos moments, les principals feines s'estan centrant en les panderoles, atés que enguany s'ha avançat l'episodi de calor i això ha fet que facen eclosió amb major força”, ha explicat.

L'edil de l'Ajuntament de Sagunt també s'ha referit als mosquits: “Pel que fa als mosquits, ens trobem en millor situació pel fet que hi ha hagut una escassetat de pluges en les últimes dates, però seguim centrats en els treballs de control i tractament de mosquit tigre en les zones urbanes i de mosquit comú en les zones de marjal”.

*   [](http://www.facebook.com/sharer.php?u=https://aytosagunto.es/va/actualitat/2025-07-02-la-regidoria-de-sanitat-intensifica-els-tractaments-per-al-control-de-plagues-de-panderoles-i-mosquits/ "Facebook")
*   [](http://twitter.com/share?url=https://aytosagunto.es/va/actualitat/2025-07-02-la-regidoria-de-sanitat-intensifica-els-tractaments-per-al-control-de-plagues-de-panderoles-i-mosquits/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-07-02-la-regidoria-de-sanitat-intensifica-els-tractaments-per-al-control-de-plagues-de-panderoles-i-mosquits/ "Linked In")
*   [](mailto:?body=https://aytosagunto.es/va/actualitat/2025-07-02-la-regidoria-de-sanitat-intensifica-els-tractaments-per-al-control-de-plagues-de-panderoles-i-mosquits/)